./data/phi0474/phi016/phi0474.phi016.perseus-lat2.xml
M. Tullius Cicero
hunc ego non diligam, non admirer, non omni ratione defendendum				putem? atque sic a summis hominibus eruditissimisque				accepimus, ceterarum rerum studia ex doctrina et praeceptis et arte constare,				poetam natura ipsa valere et mentis viribus excitari et quasi divino quodam spiritu					inflari  qua re suo iure noster ille Ennius 'sanctos'				appellat poetas, quod quasi deorum aliquo dono atque munere					commendati nobis esse					videantur